జనార్దన్ సింగ్ సిగ్రివాల్

జనార్దన్ సింగ్ సిగ్రివాల్ బీహార్‌ రాజకీయ నాయకుడు. ఆయన మహరాజ్‌గంజ్ లోక్‌సభ నియోజకవర్గం నుండి మూడుసార్లు లోక్‌సభ సభ్యుడిగా ఎన్నికైంది.

 కుటుంబ నేపథ్యం, విద్య 
సిగ్రివాల్ బీహార్‌లోని సరన్ జిల్లాలో జన్మించాడు. స్థానిక పాఠశాలలో చదువుకుని, చాప్రాలోని రాజేంద్ర కళాశాల నుండి పట్టభద్రులయ్యాడు. ప్రస్తుతం ఆయన బీహార్‌లోని సారణ్ జిల్లాలోని జలాల్‌పూర్ (బ్లాక్)లో నివసిస్తున్నాడు.  

 రాజకీయ జీవితం 
ఆయన మొదట జలాల్‌పూర్ స్థానం నుండి ఎమ్మెల్యేగా ఎన్నికయ్యారు. ఆ తర్వాత చాప్రా స్థానానికి మారి ఆ స్థానంలో గెలుపొందాడు. 2014 లోక్‌సభ ఎన్నికల్లో మహారాజ్‌గంజ్ నుండి గెలిచే వరకు ఆయన చాప్రా ఎమ్మెల్యేగా కొనసాగాడు. జనతాదళ్ ఏకపక్షంగా కూటమి నుంచి తప్పుకున్నప్పుడు తొలగించబడిన మంత్రులలో ఈయన కూడా ఉన్నాడు. 

2020 సంవత్సరానికి అత్యంత బాధ్యతాయుతమైన ఎంపీగా ఫేమ్ ఇండియా బెస్ట్ ట్వంటీ ఫైవ్ ఎంపీ అవార్డు జనార్ధన్ సింగ్ సిగ్రివాల్ కు లభించింది.  2023లో నితీష్ కుమార్, తేజస్వి యాదవ్ నేతృత్వంలోని బీహార్ ప్రభుత్వానికి వ్యతిరేకంగా జరిగిన నిరసనలో సిగ్రివాల్ పాల్గొన్నాడు. రాష్ట్ర ప్రభుత్వ విద్యాసంస్థలలో ఉపాధ్యాయ నియామకాలలో బీహార్ ప్రభుత్వ విధానానికి వ్యతిరేకంగా, బీహార్ ఉపాధ్యాయ పరీక్షా అభ్యర్థులకు మద్దతుగా భారతీయ జనతా పార్టీ ఈ నిరసనను నిర్వహించింది. సిగ్రివాల్ ఈ నిరసనలో పాల్గొన్నాడు. దీనికి ప్రతిస్పందనగా నితీష్ కుమార్ ప్రభుత్వం నిరసనను విచ్ఛిన్నం చేయడానికి లాఠీ ఛార్జ్ చేయాలని ఆదేశించింది. మీడియా నివేదికల ప్రకారం, వై కేటగిరీ భద్రత ఉన్నప్పటికీ సిగ్రివాల్ ను బీహార్ పోలీసులు కొట్టారు. ఆయనకు తీవ్ర గాయాలు అయ్యినందున ఆసుపత్రిలో చేరారు. పోలీసులు ఆయనను కొడుతూ ఉన్నప్పుడు తాను పార్లమెంటు సభ్యుడని వారికి వివరించడానికి ప్రయత్నించినా ఆయన్ని బీహార్ పోలీసులు  కొట్టారని కొన్ని నివేదికలలో పేర్కొన్నారు. ఇతర బిజెపి రాజకీయ కార్యకర్తలను కూడా తీవ్రంగా కొట్టారు. 

మూలాలు  

వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు
వర్గం:బీహార్ నుండి ఎన్నికైన లోక్‌సభ సభ్యులు
వర్గం:బీహార్ వ్యక్తులు
వర్గం:బీహార్ రాజకీయ నాయకులు